** ESTATUTS**

**Article 1.Nom**

L'empresa funcionarà sota el nom de CEA, Cooperativa Escolar Artista.

**Article 2. Objecte social**

La nostra empresa té la següent activitat: fabricar productes artesans que després vendrem a un mercat local i/o comarcal.

**Article 3. Durada**

L’empresa es constitueix el dia 28 de novembre de 2014 i es dissoldrà abans del 20 de juny del 2015.

**Article 4. Domicili**

El domicili social queda establert a Borredà, dins l'edifici de l'escola, al camí de la coma s/n.

**Article 5. El capital**

El capital d'inversió inicial es fixa en vuitanta-cinc euros (85,00€). Es divideix en disset (17) participacions de cinc euros (5€) per a cada soci/a.

**Article 6. Els comptes**

Els informes de comptes s'han de presentar als socis i sòcies cada trimestre, i quan l'interventor o interventora ho cregui oportú.

**Article 7. Recuperació de la inversió**

Un cop finalitzada la venda, tots els socis i sòcies podran recuperar els diners d'inversió inicial. L'interventor/a s'encarregarà de retornar-los, si hi ha beneficis

**Article 8. Pèrdues**

En cas que no es produeixin beneficis en l’exercici de l’activitat, els socis/sòcies assumiran de manera equitativa els pagaments que calgui realitzar

**Article. 9. Utilització dels beneficis**

Dels beneficis obtinguts, en destinarem un 10% a una entitat amb finalitat social que triarem entre tots els socis i sòcies .

**Article 10. Donar d’alta un soci/sòcia**

Si algun noi/a entra a formar part de l'aula dels grans o dels petits mentre es duu a terme la cooperativa passarà a ser soci/sòcia de ple dret sempre que pagui el capital inicial.

**Article 11. Donar de baixa soci/sòcia**

SI algun soci o sòcia ha de marxar de la cooperativa, se'l donarà de baixa i se li retornarà el capital inicial. Tota la feina que haurà fet fins llavors corresponent al seu càrrec o departament passarà a ser de la cooperativa.

**Article 12. Conseqüències de no fer la feina**

Si un soci no compleix amb els acords de l’assemblea (sobretot si no fa la feina), se li posarà un punt negatiu fins arribar a 3 punts . I quan arribi al màxim es quedarà a l’hora del pati a fer la feina encomanada amb la supervisió del president o d’un membre de la presidència.

**Article 13. Modificació dels estatus**

Aquest estatuts són d'obligat compliment per part de tots els socis i sòcies, i també són modificables i/o ampliables quan l'assemblea de socis així ho decideixi.